OpenLLM-France/wikimedia huggingface dataset:
# Projecte 571

El Projecte 571 (xinès : 五七一工程; pinyin: Wǔqīyī gōngchéng) fou un pla dissenyat per realitzar un cop d'estat contra Mao Zedong l'any 1971. L'havia de dur a terme Lin Liguo al qual donava suport el seu pare, Lin Biao, el Número 2 del règim comunista de la Xina des del moment en què, al IX Congrés del Partit, Mao el va designar successor seu. Aquest complot es va saber un cop mort Lin Biao.
El nom no era fruit de l'atzar perquè en xinès els nombres 5-7-1 sonen de manera semblant a “aixecament armat” (xinès : 武起义; pinyin: wǔqǐyì). Mao amb Lin Biao, en un primer moment, formaven un tàndem que dirigia el país, ja que Lin controlava l'exèrcit. Amb el temps Mao va comença a desconfiar tot observant l'enorme poder que anava acumulant Lin Biao. Per tal de frenar el seu ministre de Defensa, va organitzar una Conferència del Partit el mes de maç de 1971 però Lin no es va doblegar. Llavors el ministre i la seva esposa Ye Qun són considerats sospitosos.
Lin Liguo accelera la seva conspiració juntament amb amics i col·laboradors. El complot tenia com a objectiu apartar Mao del poder i, finalment, es decideix assassinar-lo però les circumstàncies impedeixen dur a terme l'atemptat. Zhou Enlai comença a tancar el cercle. Fa preguntes compromeses i una filtració obliga els Lin fugir del país però Lin Liguo comet la imprudència d'explicar-li a la seva germana Doudou que havien de marxar del país. En contra de l'opinió dels seus pares sabien que la germana era fanàtica maoïsta. A més, Liguo, desesperat, va intentar en el darrer moment matar Mao però la seva acció no va reixir. Perseguits arriben a l'aeroport de Beidaihe, on els esperava un avió Trident que va haver d'enlairar-se precipitadament sense omplir del tot el dipòsit de combustible i sense la tripulació completa. El país triat per a la fugida era Hong Kong però la proximitat de la frontera i les bones relacions del ministre amb la URSS van ser motius suficients per escapar a aquest país. A la matinada del 13 de setembre de 1971 l'avió s'estavella a Mongòlia. Les autoritats xineses van trigar en donar la notícia. Encara no s'ha aclarit si va ser a conseqüència d'una trampa, de la manca de combustible o d'un error del pilot. La hipòtesi més acceptada, la del combustible, ha estat desmentida perquè s'ha sabut que l'avió va cremar durant molt de temps, i els motors no estaven afectat abans de l'accident.

## Bibliografia

* Glossary of Political Terms of the People's Republic of China
Per Gucheng Li., The Chinese University of Hong Kong., ISBN 962.-201-615-4
* The Culture of Power: The Lin Biao Incident in the Cultural Revolution” de Qiu Jin..Editorial Stanford University Press.1999.Càpitol 7 (i concretament pàgs 9., 161 i 171). Pàg. 155. ISBNISBN 9780804735292.

## Enllaços externs

* http://www.scmp.com/news/china/article/2017634/shock-waves-lin-biao-plane-crash-still-echo-lead-chinese-communist-party
* http://shanghaiist.com/2016/09/13/lin_biao_death_anniversary.php
# Publi Nerati Marcel

Publi Nerati Marcel (en llatí Publius Neratius Marcellus) va ser un magistrat romà del segle ii.
Plini el Jove diu que era un personatge d'alt rang a la cort de l'emperador Trajà. Va ser cònsol romà l'any 104, tal com esmenten els Fasti.

## Referències

* ↑ Plini el Jove. Lletres III,8
# Rodolfo Irago

Rodolfo Irago Fernández, nascut en 1966 a Vigo, és un periodista gallec, que ha desenvolupat la major part de la seva carrera a la Cadena SER.
Estudià periodisme a la Facultat de Ciències de la Informació de la Universitat Complutense de Madrid. Començà a treballar a la Cadena SER en 1987 als serveis informatius de Radio Ferrol. En 1989 es va incorporar a la redacció central de SER a Galícia, a l'emissora Radio Galicia a Santiago de Compostel·la. En gener de 1994 fou nomenat director d'informatius de la SER a Galícia, càrrec que va ocupar fins a setembre de 2000. Aleshores es va traslladar a la redacció central d'aquesta emissora a Madrid i a començament de 2001 assumí la subdirecció d'informatius de la Cadena SER.
En octubre de 2004 és nomenat director d'informatius de la Cadena SER en substitució de Daniel Anido. Durant aquesta etapa els informatius de la SER segueren sent líders de la ràdio a Espanya. En 2010 va rebre el premi José Couso a la llibertat d'expressió junt amb Daniel Anido.
En desembre de 2009 fou condemnat junt a Daniel Anido per difondre un llistat de les afiliacions irregulars del PP que també fou publicat a internet. Tanmateix, després de recórrer a l'audiència provincial de Madrid, fou absolt en juny de 2010. El 24 de febrer de 2011 fou substituït per Antonio Hernández-Rodicio Romero. Poc després fou nomenat cap dels serveis de comunicació del PSOE fins que en 2014 fou nomenat membre del gabinet de premsa del PSOE al Congrés dels Diputats.

## Referències

* ↑ "Daniel Anido e Rodolfo Irago recolleron en Ferrol o Premio José Couso" Arxivat 2010-07-30 a Wayback Machine., article a Xornal de Galicia, 14 de maig de 2010.
* ↑ Condenados por un juez, premiados por sus compañeros periodistas, El País, 8 de maig de 2010
* ↑ Anido e Irago, de la SER, absueltos de revelar secretos, El País, 10 de juny de 2010 (castellà)
* ↑ Rodolfo Irago, nuevo Director de Comunicación del PSOE a psoe.es
* ↑ El PSOE busca jefe de prensa para sustituir a Rodolfo Irago, elconfidencialdigital.com, 12 de setembre de 2014
* ↑ Un 'espía' del PSOE en el mitin de Podemos, el Mundo, 14 de maig de 2015
# Xeksnà

El Xeksnà - Шексна (rus) - és un riu de Rússia, un afluent per l'esquerra del Volga. Passa per l'óblast de Vólogda.
És l'emissari principal del llac Béloie, a 120 m d'altitud, i desemboca al riu Volga a l'alçada de l'embassament de Ríbinsk, prop de la ciutat de Txerepovets. El Xeksnà té una llargària de 139 km i drena una conca de 19.000 km², amb un cabal mitjà de 172 m³/s. Si es tenen en compte tots els seus afluents, té una llargària de 440 km.

## Referències

* ↑ «Река Шексна», Russian State Water Registry
* ↑ Шексна (река в Вологодской обл.). Great Soviet Encyclopedia.
# West Point (Indiana)

West Point és una població dels Estats Units a l'estat d'Indiana. Segons el cens del 2000 tenia 371 habitants.

## Demografia

Segons el cens del 2000, West Point tenia 371 habitants. La densitat de població era de 2,7 habitants/km².
Cap de les famílies estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- West Point». American Fact Finder. Oficina del Cens dels Estats Units, 12-01-2010.
# Toyooka

Toyooka (豊岡市, Toyooka-shi) és una ciutat a la part nord de la prefectura de Hyōgo, al Japó. El 2005, tenia una població estimada de 93.182 habitants i una densitat de població de 133,56 persones per km². La seua àrea és de 697,66 km². La ciutat va ser fundada l'1 d'abril de 1950. A 2005 estava formada per cinc barris, incloent Takeno, Tanto, Kinosaki, Hidaka, i Izushi. L'estació de San'in Main Line proporciona connexió directa amb Kyoto per tren, com ara a Osaka per la via de Fukuchiyama. L'aeroport que està més a prop és l'aeroport de Tajima. Toyooka és una ciutat agermanada de la ciutat valenciana d'Alacant.

## Enllaços externs

* Web oficial de Toyooka Arxivat 2007-10-17 a Wayback Machine. (japonès)
# Auberchicourt

Auberchicourt és un municipi francès, situat a la regió dels Alts de França, al departament del Nord. L'any 2006 tenia 4.569 habitants. Limita al nord-est amb Bruille-lez-Marchiennes, a l'est amb Aniche, al sud-est amb Émerchicourt, al sud amb Monchecourt, a l'oest amb Masny i al nord-oest amb Écaillon.

## Administració

Llista d'alcaldes :
| Període | Identitat | Partit |
| 2001- | Gilles Grevin | PS |
# Revolt del Camp Gran

El Revolt del Camp Gran és un revolt de la carretera C-59, en el terme municipal de l'Estany, a la comarca del Moianès.
Està situat a prop al sud del nucli urbà de l'Estany, al costat de llevant del Camp Gran, en el lloc on hi havia hagut l'estany de l'Estany. És al sud-oest del Camp de les Pedres.

## Enllaços externs

* El Revolt del Camp Gran en el seu entorn, a l'Institut Cartogràfic de Catalunya
# Publi Meni

Publi Meni (en llatí Publius Maenius) va ser tribú amb potestat consolar l'any 400 aC i el 396 aC segons Titus Livi, però el nom és dubtós.
El filòleg Karl Friedrich Siegmund Alschefski, editor de Livi, va llegir P. Manlius per l'anotació del 400 aC i P. Maenius per la del 396 aC. Als Fasti no apareix en cap dels dos anys però es llegeix P. Manlius Vulso el 400 aC i Q. Manlius Vulso el 396 aC. Diodor de Sicília dona noms diferents, i és impossible conciliar totes les propostes. Probablement Livi està equivocat, ja que diu també que tots els tribuns eren patricis quan almenys Meni era plebeu.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 896.
# Slobodan Rajković

Slobodan Rajković (ciríl·lic serbi: Слободан Рајковић) (3 de febrer del 1989) és un futbolista serbi que juga com defensa central pel Chelsea FC. Ell encara ha de fer el seu debut competitiu amb el Chelsea - en part degut amb el fet que encara no ha estat capaç de guanyar un permís de treball que li permeta jugar partits de competició a Anglaterra - ja que ha passat la seva carrera cedit a clubs neerlandesos principalment de l'Eredivisie.

## Carrera de club

Nascut a Belgrad, Rajković va començar la seva carrera amb l'OFK Beograd. Va ser inclòs al primer equip a l'edat dels 15 anys. Durant la seva segona temporada en el primer equip, la reputació de Rajković va créixer tant que el novembre del 2005 el club de la premier league anglesa el Chelsea FC va decidir de pagar 5,2 milions de € (3,8 milions de ₤) per central de setze anys; un rècord mundial per a un jugador per sota dels 18 anys.
Sota els termes del contracte, Rajković va romandre al OFK Beograd com una cessió del Chelsea fins al final de la temporada 2006–07 de la SuperLiga sèrbia.

### Cessions a l'Eredivisie

Durant el juny del 2007, el Chelsea va decidir de cedir Rajković al PSV Eindhoven per la temporada 2007–08 de l'Eredivisie, com a part de contracte al voltant de la transferència d'Alex al Chelsea.
Després d'un any cedit al PSV, el club neerlandès va voler estendre la cessió per un altre any més, però Chelsea ho va refusar pels pocs minuts que havia jugat Rajković a Eindhoven.
Rajković, això no obstant, va tornar a l'Eredivisie. El 9 de juliol del 2008, el FC Twente va acceptar un any de cessió per part del Chelsea.
El juny del 2009, aquesta cessió es va estendre fins al juny del 2010.
On 23 d'agost del 2010, Rajković va ser transferit a un altre club neerlandès de l'Eredivisie, aquesta vegada el SBV Vitesse junt amb els seus antics companys d'equip Nemanja Matić (que és ara jugador del Benfica) i Matej Delač en una cessió d'un any.

## Referències

* ↑ «Chelsea 'agree deal for Rajkovic'» (en anglès). BBC, 20-11-2005. [Consulta: 8 agost 2011].
* ↑ Blues to place defender at PSV (Els Blaus col·locant un defensa al PSV) Arxivat 2008-12-11 a Wayback Machine., Sky Sports (anglès)
* ↑ «FC Twente huurt Rajkovic van Chelsea» (en neerlandès). FC Twente, 09-07-2008. [Consulta: 8 agost 2011].
* ↑ «FC Twente huurt Rajkovic opnieuw» (en neerlandès). FC Twente, 17-06-2009 [Consulta: 18 juny 2009].
* ↑ http://www.vitesse.nl/nieuws/bericht/op-weg-naar-vitesse-rajkovic-en-matic/761 Arxivat 2011-07-24 a Wayback Machine.

## Enllaços externs

* RAJKOVIĆ (Slobodan Rajković) – OFK Beograd i Sèrbia (anglès)
* Rajković: "Svima sam zahvalan", B92, 15 d'abril del 2009
# Slobodan Praljak

Slobodan Praljak (Čapljina, Bòsnia i Hercegovina, Iugoslàvia, 1 de gener de 1945 - La Haia, Països Baixos, 29 de novembre de 2017) va ser un polític i militar bosniocroat, que va ser protagonista de la Guerra de Bòsnia, en el marc de les Guerres de Iugoslàvia. Com a tal, va ser un dels sis acusats imputats pel Tribunal Penal Internacional per a l'antiga Iugoslàvia (TPIY), en relació amb els casos de crims de guerra comesos en el marc de la República Croata d'Herceg-Bòsnia. Es va suïcidar ingerint un verí durant la sessió en què el tribunal ratificava la seva condemna a 20 anys de presó.

## Referències

* ↑ «El criminal de guerra bosnio croata que bebió veneno tras escuchar veredicto en su contra», 29-11-2017. [Consulta: 29 novembre 2017].
* ↑ «Un acusado de crímenes de guerra se suicida tomando veneno ante el Tribunal de La Haya.» (en castellà). La Vanguardia, 29-11-2017. [Consulta: 30 novembre 2017].
# Ridolfia segetum

Ridolfia és un gènere monotípic de plantes amb flors dins la família de les apiàcies. La seva única espècie és Ridolfia segetum amb el nom comú de fonollassa de sembrat. Es troba en alguns punts dels Països Catalans com també altres del sud d'Europa i del Nord d'Àfrica.

## Descripció

Herba nual erecta, ramificada, glabra i glaucescent de 20 a 100 cm d'alt. Floreix del maig a l'agost amblors de pètals grocs. Viu en camps de cereals en terreny calcari en contrades marítimes d'hivern temperat. Es troba a tots els Països Catalans excepte a Menorca.

## Referències

* ↑ Bolòs i Vigo Flora dels Països Catalans
# Revillo

Revillo és una població dels Estats Units a l'estat de Dakota del Sud. Segons el cens del 2000 tenia 147 habitants.

## Demografia

Segons el cens del 2000, Revillo tenia 147 habitants, 70 habitatges, i 37 famílies. La densitat de població era de 333,9 habitants per km².
Dels 70 habitatges en un 28,6% hi vivien nens de menys de 18 anys, en un 48,6% hi vivien parelles casades, en un 1,4% dones solteres, i en un 47,1% no eren unitats familiars. En el 45,7% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 3,03.
Per edats la població es repartia de la següent manera: un 23,1% tenia menys de 18 anys, un 4,8% entre 18 i 24, un 33,3% entre 25 i 44, un 20,4% de 45 a 60 i un 18,4% 65 anys o més.
L'edat mediana era de 41 anys. Per cada 100 dones de 18 o més anys hi havia 94,8 homes.
La renda mediana per habitatge era de 30.313 $ i la renda mediana per família de 49.375 $. Els homes tenien una renda mediana de 25.313 $ mentre que les dones 20.625 $. La renda per capita de la població era de 17.462 $. Cap de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Revillo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Revillo». American Fact Finder. Oficina del Cens dels Estats Units, 12-01-2010.
# Sloboda

Sloboda (en rus: Слобода) és un poble de l'óblast de Vladímir, a Rússia, segons el cens del 2010 tenia 5 habitants. Pertany al districte municipal de Iúriev-Polski. Pertany al districte municipal de Koltxúguino.

## Referències

* ↑ «Владимирская губерния. Список населенных мест по сведениям 1859 года.». Arxivat de l'original el 2019-01-14.
* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Rhamdella ignobilis

Rhamdella ignobilis és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 10 cm de llargària total.

## Distribució geogràfica

Es troba a Sud-amèrica: Brasil.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, William N.: Genera of Recent Fishes. California Academy of Sciences. San Francisco (Califòrnia, Estats Units). iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Steindachner, F. 1907. Ueber einige Fischarten aus dem Flusse Cubataõ im Staate Santa Catharina bei Theresopolis (Brasilien). Sitzungsber. Akad. Wiss. Wien v. 116 (1. Abth.): 475-492, 2 pls.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Rhamdella longipinnis

Rhamdella longipinnis és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 8,8 cm de llargària total.

## Distribució geogràfica

Es troba a Sud-amèrica: Brasil.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Borodin, N. A. 1927. Some new catfishes from Brazil. Am. Mus. Novit. Núm. 266: 1-7.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, William N.: Genera of Recent Fishes. California Academy of Sciences. San Francisco (Califòrnia, Estats Units). iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Serpokrílovo

Serpokrílovo (en rus: Серпокрылово) és un poble de l'óblast de Volgograd, a Rússia, segons el cens del 2010 tenia 54 habitants.

## Referències

* ↑ Почвенная карта России
* ↑ «Минх, Александр Николаевич. Историко-географический словарь Саратовской губернии / Сост. А. Н. Минх. — Саратов, 1898—1902. — 5 т. — Прил. к Трудам Саратовской ученой архивной комиссии. Т. 1 : Южные уезды: Камышинский и Царицынский. Вып. 3 : Лит. Л — Ф / сост. А. Н. Минх; печ. под наблюд. С. А. Щеглова. — 1901. — С 557—1094 с., 17 л. к. C. 935—937». Arxivat de l'original el 2016-11-08. [Consulta: 28 setembre 2016].
# The Court Jester

The Court Jester (El bufó de la cort) és una pel·lícula estatunidenca dirigida per Melvin Frank i Norman Panama, estrenada el 1955.

## Argument

A l'Edat mitjana Hubert és el bufó del rei Roderick I i està ficat en un complot per destronar-lo i tornar al rei legítim el seu poder. Hubert serà protagonista de diversos embolics i s'enamorarà d'una bella donzella.

## Repartiment

* Danny Kaye: Hubert Hawkins
* Glynis Johns: Maid Jean
* Basil Rathbone: Sir Ravenhurst
* Angela Lansbury: Princesa Gwendolyn
* Cecil Parker: Rei Roderick I
* Mildred Natwick: Griselda
* John Carradine: Giacomo
* Alan Napier: Sir Brockhurst
* Herbert Rudley: Capità de la Guàrdia

## Producció

La pel·lícula va ser produïda per Dena Enterprises.

## Distribució

Distribuida per la Paramount Pictures, la pel·lícula va ser estrenada als cinemes als EUA el 27 de gener de 1956 a la ciutat de Nova York, la pel·lícula va ser presentada l'1 de febrer de 1956.

## Premis i nominacions

Danny Kaye va ser nominat pel Globus d'Or al millor actor musical o còmic, guanyatt per Cantinflas amb La volta al món en 80 dies . El 2000, a l'American Film Institute va entrar en el lloc 98 en el rànquing de AFI's 100 Years... 100 Laughs. A 2004, var ser seleccionada per a la seva preservació en el National Film Registry de la Biblioteca del Congrés dels Estats Units.

## Referències

* ↑ «The Court Jester». The New York Times.
* ↑ «[http: //www.loc.gov/today/pr/2004/04-215.html la biblioteca del Congrés afegeix 25 Films pel National Film Registry]». Biblioteca del Congrés, 28-12-2004.
# Puig Colom

El Puig Colom, o Puig Colom de Dalt, és una muntanya de 1.257,1 metres de la zona que fa de límit dels termes comunals de la Menera, Prats de Molló i la Presta, Serrallonga i el Tec, tots quatre de la comarca del Vallespir, a la Catalunya del Nord. El cim del Puig Colom de Dalt és pròpiament en el terme de Serrallonga.
Es troba a l'extrem occidental del terme de Serrallonga, a l'oriental del de Prats de Molló i la Presta, al meridional del del Tec, i al septentrional del de la Menera. En el cim del Puig Colom hi ha diverses antenes de telecomunicacions.

## Bibliografia

* Ponsich, Pere; Lloret, Teresa; Gual, Raimon. «Sant Llorenç de Cerdans i Serrallonga». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ El Puig Colom de Dalt en els ortofotomapes de l'IGN
# Puig Cogull

Puig Cogull és una muntanya de 1.245,3 metres del límit dels termes comunals de Sant Llorenç de Cerdans i de Serrallonga, tots dos a la comarca del Vallespir, a la Catalunya del Nord. Es troba a prop de l'extrem sud-occidental del terme de Sant Llorenç de la Salanca i a l'oriental del de Serrallonga. És el cim culminant de la Serra de Cogull, i és al nord del mas de Falgós, de Serrallonga.

## Referències

* ↑ Becat, Joan. «153 - Sant Llorenç de Cerdans i 162 - Serrallonga». A: Atles toponímic de Catalunya Nord. II. Montboló - el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* ↑ Puig Cogull en els ortofotomapes de l'IGN